Vyhodnotenie medzirezortného pripomienkového konania

Návrh štatútu Rady vlády Slovenskej republiky pre prevenciu kriminality 

Spôsob pripomienkového konania	 11. 6. 2009 – 24. 6. 2009 (bežný postup – 10 pracovných dní)	
Počet vznesených pripomienok, z toho zásadných	11  / 0 	
Počet vyhodnotených pripomienok	11	
		
Počet akceptovaných pripomienok, z toho zásadných	4  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	3  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumár vznesených pripomienok podľa subjektov:

Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo pôdohospodárstva Slovenskej republiky 	 	 	x	 	
2.	Ministerstvo výstavby a regionálneho rozvoja Slovenskej republiky 	 	 	x 	 	
3.	Úrad pre verejné obstarávanie 	 	 	x 	 	
4.	Generálna prokuratúra Slovenskej republiky 	3 (3o,0z) 	 	 	 	
5.	Ministerstvo kultúry Slovenskej republiky 	 	 	x 	 	
6.	Ministerstvo práce, sociálnych vecí a rodiny Slovenskej republiky 	 	 	 	x 	
7.	Ústredie práce, sociálnych vecí a rodiny 	 	 	 	x 	
8.	Centrum pre medzinárodnoprávnu ochranu detí a mládeže 	 	 	 	x 	
9.	Národný bezpečnostný úrad 	 	 	x 	 	
10.	Podpredseda vlády SR pre vedomostnú spoločnosť, európske záležitosti, ľudské práva a menšiny 		 	x	 	
11.	Najvyšší súd Slovenskej republiky 	 	 	 	x 	
12.	Európske spotrebiteľské centrum 	 	 	 	x 	
13.	Ministerstvo hospodárstva Slovenskej republiky 	 	 	x 	 	
14.	Ministerstvo zdravotníctva Slovenskej republiky 	 	 	x 		
15.	Úrad vlády Slovenskej republiky 	 	 	 	x 	
16.	Odbor vládnej agendy Úradu vlády 	1 (1o,0z) 	 	 	 	
17.	Ministerstvo financií Slovenskej republiky 	 	 	x 	 	
18.	Ministerstvo školstva Slovenskej republiky 	 	 	x 		
19.	Ministerstvo zahraničných vecí Slovenskej republiky 	 	 	x 	 	
20.	Ministerstvo obrany Slovenskej republiky 	 	 	x 	 	
21.	Najvyšší kontrolný úrad Slovenskej republiky 	4 (4o,0z) 	 	 	 	
22.	Ministerstvo spravodlivosti Slovenskej republiky 	 	 	x 	 	
23.	Ministerstvo životného prostredia Slovenskej republiky 	 	 	x 	 	
24.	Štátny dopravný úrad 	 	 	 	x 	
25.	Ministerstvo dopravy, pôšt a telekomunikácií Slovenskej republiky 	 	 	 	x 	
26.	Úrad pre reguláciu sieťových odvetví 	 	 	x 	 	
27.	Obvodný úrad  Košice 		 		x	
28.	Obvodný úrad  Bratislava 		 		x	
29.	Obvodný úrad  Banská  Bystrica 	1 (1o, 0z)	 			
30.	Obvodný úrad Trenčín 		 		x	
31.	Obvodný úrad Trnava 	 		x		
32.	Obvodný úrad  Žilina 				x	
33.	Obvodný úrad Nitra 				x	
34.	Obvodný úrad Prešov 				x	
	SPOLU	9 (9o,0z) 	0 (0o,0z) 	16 	14	

Vyhodnotenie vecných pripomienok je uvedené v tabuľkovej časti:

Subjekt	Pripomienka	Typ	Vyh.	Spôsob vyhodnotenia	
NKÚ SR	1.	Materiál 
v texte sú nediskriminačne používané dve označenia členov rady, a to „členovia rady“ a „stáli členovi rady“, pričom je implicitne zrejmé, že ide o tie isté osoby. Zo štatútu pritom nie je zrejmé, žeby existovali aj nestáli členovia rady. Navrhujeme používanie len jedného označenia člena rady pre jednoznačnosť.  	O	N	Označenie členov je definované v záujme vymedzenia úloh, ktoré nie sú pre všetkých členov rovnaké. Stáli členovia sú podskupinou členov rady. 	
	2.	Materiál, Čl. 7, ods. 2)  
navrhujeme zvážiť povinnosť doručovania materiálov v písomnej podobe v 22 výtlačkoch tajomníkovi rady. Zdôvodnenie: materiály napr. vlády sa prestali doručovať v písomnej podobe z dôvodu racionalizácie činnosti administratívy. 	O	N	Predkladanie materiálov len v elektronickej forme by spôsobilo zaťaženie jediného z rezortov, ktorý má zástupcov v rade a to Ministerstvo vnútra SR. Materiály sa predkladajú tajomníkovi rady spravidla 4 krát do roka.	
	3.	Materiál, čl. 8, ods. 4)  
navrhujeme doplniť podmienky, za ktorých sa rokovanie rady stáva neverejným. Zdôvodnenie: určenie jednoznačnosti pravidiel rokovania.  	O	A	Zapracované do materiálu.	
	4.	Materiál, čl. 9  
navrhujeme doplniť ods. 4 v znení: „Z členstva v rade nevzniká nárok na odmenu.“ Odôvodnenie: podľa štatútu napr. Hospodárskej rady vlády SR, čl. 3. 	O	ČA	Zákon túto možnosť nepredpokladá, pretože členstvo je v zmysle Čl. 5 ods. 5 zákona 583/2008 Z. z. o prevencii kriminality a inej protispoločenskej činnosti čestné.
	
GP SR 	5.	K Čl. 2 ods. 1 písm. a) bod 3  
Odporúčame slová „stratégie prevencie kriminality“ nahradiť slovami „Stratégie prevencie kriminality v Slovenskej republike (ďalej len „stratégia prevencie“)“. Ide len o presun legislatívnej skratky v rámci navrhovaného textu. 	O	A	Zapracované do materiálu.	
	6.	K Čl. 2 ods. 1 písm. c) bod 1 
Odporúčame slovo „kriminality“ vypustiť, vzhľadom na zavedenú legislatívnu skratku v Čl. 1. 	O	N	Skratka zavedená v Čl.1 nie je zavedená ako skratka výrazu „prevencia kriminality“ ale ako skratka výrazu „prevencia kriminality a iná protispoločenská činnosť“	
	7.	K Čl. 2 ods. 1 písm. c) bod 2 
Odporúčame slová „Stratégie prevencie kriminality v Slovenskej republike (ďalej len „stratégia prevencie“)“ nahradiť slovami „stratégie prevencie“. 	O	A	Zapracované do materiálu.	
ObvÚ BB	8.	K uzneseniu 
Odporúčame aby do funkcie člena Rady vlády SR pre prevenciu kriminality bol navrhnutý a vymenovaný niektorý prednosta obvodného úradu v sídle kraja 	O	ČA	Z dôvodu potreby komunikácie so všetkými prednostami obvodných úradov v sídle krajov budú prednostovia prizývaní na rokovanie rady podľa aktuálnej potreby. V záujme riešenia aj podnetov od nečlenov rady obsahuje štatút Čl. 7 ods. 1, podľa ktorého rada môže prerokovať aj iné materiály ako materiály od jej členov.   	
ÚV SR - OVA	9.	Z hľadiska technických a jazykových úprav uplatňujeme k materiálu tieto pripomienky:
I. Návrh uznesenia: 
str. 1, B.1., 1., 2. r.: „Národného“ nahradiť „národného“ 
5. r.: „ľuďmi;“ nahradiť „ľuďmi,“ 
2., 2. r.: „republiky;“ nahradiť „republiky,“ – aj vo všetkých ďalších 
prípadoch 
str. 2, 16.,, 2. r.: „násilia.“ nahradiť „násilia;“ 

II. Predkladacia správa: 
ods. 1, 2. r.: „Z.z.“ nahradiť „Z. z.“ 
ods. 4, 1. r.: „zadefinoval“ nahradiť „definoval“ 
2. r.: „Štatútu“ nahradiť „štatútu“ 

III. Komuniké: 
1. r.: materiálu“ nahradiť „materiál“ 
2. r.: návrh“ nahradiť „Návrh“ 
za „kriminality“ doplniť bodku 

IV. Materiál: 
str. 1, čl. 2, (1), a), 1., 3. r.: „sociálno-patologických“ nahradiť „sociálnopatologických“ 
str. 2, (2), 1. r.: „Komisiou“ nahradiť „komisiou“ 
2. r.: „spojených“ nahradiť „Spojených“ 
čl. 3, d), 1.: „Národný“ nahradiť „národný“ 
str. 3, (5), i): „vedecko-výskumnými“ nahradiť „vedeckovýskumnými“ 
(7), 1. r.: medzi slová „rady navrhuje“ vložiť čiarku. 	O	A	Zapracované do materiálu.	

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná